
	Conceptul 
Campaniei internaționale „16 zile împotriva violenței în bază de gen”, 2024
Cele 16 zile de activism împotriva violenței în bază de gen sunt o campanie globală care se desfășoară anual de la 25 noiembrie (Ziua internațională pentru eliminarea violenței împotriva femeilor) până la 10 decembrie (Ziua drepturilor omului), fiind indicată conexiunea explicită dintre ambele evenimente și recunoasterea violenței împotriva femeilor drept încălcare a drepturilor omului.
[bookmark: _Hlk183370187]În timpul celor 16 zile de activism, comunitățile din întreaga lume se alătură apelului de a preveni și elimina violența împotriva femeilor și fetelor. În sprijinul acestei inițiative a societății civile, sub conducerea Secretarului General al ONU, António Guterres, inițiativa UNiTE a Secretarului General al Națiunilor Unite de a pune capăt violenței împotriva femeilor (UNiTE) până în 2030 solicită acțiuni globale pentru a crește gradul de conștientizare, a galvaniza eforturile de advocacy și a disemina cunoștințele și inovațiile pentru a stopa defenitiv violența față de femei și fete.
UNiTE face apel la guvernele, actorii de dezvoltare, instituțiile educaționale, societatea civilă, organizațiile de femei, tinerii, sectorul privat, mass-media și întregul sistem ONU să își unească forțele pentru a aborda violența împotriva femeilor și fetelor. Tema campaniei UNiTE din 2024 este „Spre Beijing +30: UNIȚI-VĂ pentru a pune capăt violenței împotriva femeilor și fetelor”. Aceasta se raliază la cea de-a 30-a aniversare a Declarației și Platformei de acțiune de la Beijing, care va fi marcată de comunitatea globală în 2025.
Deși multe țări au consolidat legislația pentru combaterea violenței domestice și a traficului de persoane, iar altele au adoptat strategii naționale de egalitate de gen pentru combaterea violenței împotriva femeilor, implementarea acestora este limitată de capacitatea scăzută de aplicare, lipsa de resurse financiare, servicii specializate insuficiente pentru supraviețuitoarele VBG (în special în zonele rurale), niveluri scăzute de coordonare și norme, tradiții și practici sociale patriarhale dominante.
În ultimii ani, în Republica Moldova au fost implementate mai multe măsuri de prevenire și combatere a violenței în bază de gen. Programul național de prevenire și combatere a violenței împotriva femeilor și a violenței în familie pentru anii 2023-2027 a fost aprobat la 31.05.2023[footnoteRef:1]. [1:  https://www.legis.md/cautare/getResults?doc_id=138005&lang=ro
] 

Obiectivul general 1 (pilonul „Prevenire”) prevede că sistemul de învățământ asigură o educație de calitate prin prisma prevederilor Convenției de la Istanbul, în spiritul nonviolenței și egalității între fete și băieți, femei și bărbați, la toate nivelurile de învățământ (Obiectivul specific 1.1). Obiectivul specific 1.3. prevede: Instituțiile responsabile cu formarea profesioniștilor asigură în mod sistemic dezvoltarea cunoștințelor și competențelor de prevenire și răspuns adecvat la cazurile de violență împotriva femeilor și violență în familie (schimbări sistemice). 

 În 2024 o nouă definiție a feminicidului a fost inclusă în Legea 45/2007 privind prevenirea și combaterea violenței în familie.
În concursul celor de mai sus, se confirmă necesitatea intensificării acțiunilor de prevenire a VBG.
Ținând cont de faptul că în anul 2024 campania se desfășoară în contextul crizei umanitare provocate de războiul în Ucraina, în special a vulnerabilității sporite a femeilor și fetelor refugiate și a comunităților locale din Moldova, o atenție deosebită fiind acordată acestei probleme în cadrul Campaniei. 
În contextul celor menționate anterior, în cadrul Universității de Stat din Moldova se propune organizarea Dezbaterii Publice cu Tinerii „Relații fără violență”. Evenimentul este organizat în colaborare dintre Facultatea Psihologie și Științe ale Educației, Sociologie și Asistență Socială și Facultatea de Drept, Universitatea de Stat din Moldova, Agenția Națională de Prevenire și Combatere a Violenței împotriva Femeilor și a Violenței în Familie, Organizația Internațională pentru Migrație (OIM), Platforma pentru Egalitate de Gen, Gender-Centru cu suportul Ambasadei SUA în Moldova.

CÂND: 02 decembrie 2024, ora 15.30 – 17.30
UNDE: Mediacor, Universitatea de Stat din Moldova, str. Alexei Mateevici 60.
CINE: Participanți: 50 de studenți de la USM – viitori juriști, psihologi, pedagogi, asistenți sociali ș.a.
Moderatori: Gabriela Știrbu, Oleg Tomșa

Obiectivele Dezbaterii:
· Creșterea conștientizării asupra impactului negativ al violenței în relațiile de cuplu.
· Învățarea despre relațiile sănătoase, bazate pe respect reciproc și egalitate.
· Identificarea semnelor de violență în relații și cum pot tinerii să intervină pentru a preveni aceste comportamente.
· Discutarea soluțiilor prin care tinerii pot contribui activ la construirea unor relații mai sănătoase și mai echilibrate. 











AGENDA SCURTĂ

	Ora
	

	15:15 -15:30
	Înregistrarea participanţilor


	15:30-15:40
	1. Cuvânt de salut. (10 minute)


	15:40-15:55
	2. Introducere – „Ce înseamnă o relație sănătoasă?” (15 minute)


	15:55-16:10
	3. Subtema 1: „Violența în relațiile de cuplu – Cum o recunoaștem?” (15 minute)


	16:10-16:25
	4. Subtema 2: „Cum afectează violența relațiile și viitorul tău?” (15 minute)


	16:25-16:40
	5. Subtema 3: „Ce facem când observăm violență în relațiile altora?” (15 minute)


	16:40-16:55
	6. Subtema 4: „Aspectului Juridic – Violența pe Bază de Gen și Drepturile Omului?” (15 minute)


	16:55-17:10
	7. Subtema 5: „Relațiile bazate pe respect – Cum construim un viitor fără violență?” (15 minute)


	17:10-17:20
	8. Concluzie și Mesaje Cheie (10 minute)


	17:20 – 17:30
	9. Pauză de cafea. (10 minute)

